b"\n_START_ARTICLE_\nV\xc3\xadctor Santos Montesinos\n_START_SECTION_\nVida\n_START_PARAGRAPH_\nV\xc3\xadctor Santos es va llicenciar en Belles Arts i va ser un dels membres fundadors del col\xc2\xb7lectiu valenci\xc3\xa0 7 Monos en el que hi havia diversos estudiants valencians de Belles Arts i Arts i Oficis com Manuel Bartual, Sergio C\xc3\xb3rdova i Jordi Bayarri.\n_START_SECTION_\nInicis  i editorials espanyoles\n_START_PARAGRAPH_\nV\xc3\xadctor Santos es va editar a si mateix amb el segell Los 7 Monos els seus primers c\xc3\xb2mics i de seguida va destacar la seva s\xc3\xa8rie de c\xc3\xb2mics fant\xc3\xa0stics Los Reyes Elfos, amb la que va ser nominat al Premi Josep Toutain a Millor Autor Revelaci\xc3\xb3 al Sal\xc3\xb3 del C\xc3\xb2mic de 2002 i 2003 (que va guanyar). La seva primera publicaci\xc3\xb3 professional fou aquest t\xc3\xadtol, que va editar Dude Comics abans que ho fes Dolmen Editorial, amb la que ha publicat la majoria dels treballs fins al 2009. Altres editorials espanyoles que han publicat obres seves s\xc3\xb3n Astiberri, Aleta Ediciones, Planeta DeAgostini i Recerca Editorial._NEWLINE_Entre les seves obres publicades en el mercat espanyol, sobresurten: Pulp heroes, Protector, Aventuras en el Mundo Jung, Faeric gangs i Lone in heaven. V\xc3\xadctor Santos ha guionitzat les tres antologies de Los Reyes Elfos i els \xc3\xa0lbums de c\xc3\xb2mics, La sangre de las valkirias (dibuix de Pere P\xc3\xa9rez) i Silhouette (dibuixat per Jes\xc3\xbas Alonso Iglsias).\n_START_SECTION_\nTreballs en el c\xc3\xb2mic estatunidenc i europeu\n_START_PARAGRAPH_\nEl 2006 va comen\xc3\xa7ar a publicar a fora de l'estat espanyol, a Fran\xc3\xa7a (Young Ronins, Ed. Soleil), It\xc3\xa0lia (Ricca da morire, Black Kaiser i Il sangue delle Valchirie) i als Estats Units (Image Comics), a on va triomfar. A aquest \xc3\xbaltim mercat, V\xc3\xadctor Santos va publicar simult\xc3\xa0niament tres treballs el 2009, Filthy Rich (Vertigo), Mice Templar: Destiny (Image) i Demon Cleaner (Antarctic Press) i posteriorment va treballar per l'editorial IDW Publishing (Witch & Wizard i Godzila: Kingdom of Monsters)  i per Dark Horse Comics (Furious, Dark Horse Presents i Polar, Wild Rover).\n_START_SECTION_\nPremis i ress\xc3\xb2\n_START_PARAGRAPH_\nV\xc3\xadctor Santos ha guanyat sis premis al Sal\xc3\xb3 del C\xc3\xb2mic de Barcelona, dos a Ficomic de Madrid i un premi de la cr\xc3\xadtica de Dolmen Editorial com a millor dibuixant. Segons el The New York Times els seus treballs de Filthy Rich i de Witch & Wizard es troben entre les obres m\xc3\xa9s vengudes."